ФК Марица (Пловдив)
ФК Марица е футболен клуб от град Пловдив, който участва във Втора професионална футболна лига.

В досегашната си история клубът има четири сезона в „А“ група (1967/68 – 16 място, 1969/70 – 14 място, 1970/71 – 16 място и 1996/97 – 14 място), полуфиналист за Националната купа през 1987 и през 1997 г. Към 2023 г. клубът има 33 участия във Втора лига ("Б" група). Цветове – жълто и синьо. Играе срещите си на стадион „Марица“ (за 5000 зрители) в квартал „Захарна фабрика“, Кършияка. Голмайстор за всички времена е Венко Мендизов със 77 гола. С най-много мачове за отбора е вратарят Илия Николов с 255 (към лятото на 2023г.), който е действащ играч, втори е Георги Ганев – с 235. Най-известните треньори на състава са Атанас Манолов, Георги Найденов, Михаил Душев и Петър Зехтински.

История 
ФК Марица е създаден на 20 септември 1921 година като Спортен клуб Марица след обединяване на тимовете от Каршияка – Вампир и Трите конски сили. За пръв негов председател е избран Кръстьо Милков и клубът е регистриран в Пловдивския окръжен съд. Най-голяма заслуга за появата на СК Марица е на Янко Ат. Рашков, който предлага името и цветовете – жълт и син, като жълтият цвят олицетворява плодородието на Тракия, а синият – тихите води на река Марица. Рашков е и първият председател на настоятелството към СК Марица.

Още на следващия ден се провежда и първата тренировка на играчите под ръководството на Луко Рашков. Той приветства събралите се привърженици и играчи с думите: „От този ден в Каршияка съществува спортен клуб „Марица“ и чест е за нас, събраните тук, че ние сме първите, които ще засщитаваме спортната чест на квартала и на Пловдив„.

Първите състезатели на тима са: Георги Стефанов-Хаджията – вратар, Петър Мумджиев – ляв бек, Христо Петров-Ито – десен бек, Луко Рашков – централен защитник, Стефан Кръстев – десен халф, Георги Стефанов-Джогула – ляв халф, Пейчо Пеев – централен нападател, Светослав Мутафчиев – десен инсайд, Апостол Николов – дясно крило, Борис Лафчиев – ляв инсайд, Лазар Божилов-Лако – дясно крило.

Към 2023 година ФК Марица има 33 участия в „Б“ група (Втора лига) и 3 сезона в „А“ група (Първа лига), два полуфинала за националната купа през 1987 и 1997 година и два плейофа за влизане в групата на майсторите, без успех.

Интересен момент в историята на пловдивската Марица е, че от 12 февруари 1939 година клубът има нотариален акт за терена, където и се състезава футболния отбор. Стадион „Марица“ е открит официално на 30 май 1943 г., когато командирът на 9-и пехотен полк предава тържествено игрището на Кръстьо Милков, председател на клуба тогава.

ФК Марица е c традиции най-вече в детско-юношеския футбол, където има многобройни отличия на ниво републикански първенства, купа България, турнири за юноши и деца на местно и международно ниво.

Детско-юношеската школа е всепризнат инкубатор не само за попълнения на представителния отбор, но и национално ниво. Възпитаници на Марица са носителят на „Златната топка“ Христо Стоичков, национални състезатели като Динко Дерменджиев-Чико, Георти Попов-Тумбето, Георги Георгиев-Гецата, Костадин Видолов, Петър Курдов, Красимир Чомаков, Румен Христов, Александър Александров, Асен Николов, Красимир Димитров и по-младото поколение Йордан Тодоров, Марчо Дафчев, Георги Христов и много други.

Трябва да се отбележи периодът от 1994 до 1997 година – с президент Юли Попов, когато ФК Марица е образец за феърплей.

Имена 
Марица (от учредяването си до 1944 г.), Спартак Торпедо (от 29 декември 1944 г.(след обединение със Стефан Караджа) до 1947), Спартак-Текстилец (за много кратко през 1947 г., след обединение с Текстилец), Бенковски (през 1947 г.), Марица (от 1948 до 1949 г.), Строител (от 1949 до 1950 г.), Ударник (от 1951 до 1957 г.), Марица от 1957 г.

Рекорди

Голмайстор за всички времена е Венко Мендизов със 77 гола. С най-много мачове за отбора е вратарят на "Марица" Илия Николов, който през октомври 2022 подобрява рекорда на Петър Ганев от 235 мача. Николов, който продължава състезателната си кариера, играе за Марица от януари 2016 година, като е несменяем титуляр.  Вече вторият в тази класация Георги Ганев е роден през 1944 година и играе за „Марица“ през 60-те и 70-те години на миналия век, записвайки и 3 сезона в „А“ група. След края на сезон 2022/23 Илия Николов има на своята сметка 255 официални мача. Най-известните треньори на състава са Атанас Манолов, Георги Найденов, Михаил Душев и Петър Зехтински.

Нова история 
През 2011 президента на Марица г-н Берберов обедини клуба с този на Раковски с помощта на кмета на град Раковски Иван Антонов. Марица заигра мачовете си в Раковски. Новосъздадения клуб след обединението е наречен Раковски 2011. Новият клуб се възползва от лиценза на Марица и наследява всички футболисти, а по законите на страната стадион „Марица“ се преактува като общинска собственост. Жълто-синята идея обаче, намира продължение. Още през същата 2011 година инициативен комитет от привърженици свиква Учредително събрание на 19 април 2011. То избра Марин Ленгеров за председател на Управителния съвет на ФК Марица. Марин Ленгеров предлага Управителен съвет в състав Иван Чалъков, Огнян Андонов, Никола Колев и Румен Баланджиев, които са избрани единодушно. Клубът е правоприемник на името и историята на предишното дружество. Новият надзорен съвет в състав Неделчо Димитров, Георги Иванов и Милен Гунчев също бива избран с пълно мнозинство.

През сезон 2011/2012 Марица стартира участието си в родното първенство от най-ниското ниво – „Б“ ОФГ Пловдив. Причините за това са горепосочените събития. Отборът завършва на първо място и през сезон 2012/2013 се състезава в А ОФГ. 

През сезон 2012/13 Марица завършва на 2 място в А ОФГ. В края на 2013 година е избрано ново ръководство. За нов председател на УС е определен адвокат Георги Иванов. Останалите 4-ма в управителния съвет са Димитър Панев, Любчо Атанасов, Илиан Йорданов, Петър Курдов. 

През сеон 2013/14 отборът става шампион в „А“ ОФГ и след победи в двата баража срещу ФК Стара Загора с 2:1 и срещу Левски (Крумовград) с 6:0, се изкачва с едно ниво – Югоизточна „В“ група. 

През сезон 2014/2015 треньор на тима е Петър Курдов с помощници Георги Онов и Евгений Курдов. На 17 април се провежда Общо събрание, на което е избран УС в състав Христо Николов, Христо Христов, Ральо Ралев (впоследствие отказал се), Иван Кехайов, Георги Попов. Сдружението се представлява от Христо Николов. Старши треньорът Петър Курдов е заменен от Кирил Андонов. На 14.12.2015 г. след решение на УС на Марица за треньор е назначен Стоян Димитров. Кирил Андонов е назначен за спортно-технически директор. 

През сезон 2015/2016 Марица завършва на 9-о място в Югоизточна „В“ група, а през сезон 2016/2017 на втора позиция в наследяващата „В“ група – Трета лига. Клубът е преобразуван в АД, а президент на клуба е Христо Христов. Поради отказ на заемащия първото място тим „Марица“ се изкачва във Втора професионална лига. 

През сезон 2017/18, въпреки показаните добри игри в много от мачовете, тимът изпада от Втора лига, заемайки 14-о място. В края на сезона треньорът Стоян Димитров подава оставка и отборът завършва сезона с временен треньор. За сезон 2018/19 на поста е назначен Борислав Караматев с играещ помощник Красимир Иванов. През сезон 2019/2020 помощници на Караматев са Тенислав Иванов и Йордан Влашки. По време на сезона Христо Христов предава поста президент на клуба на Йордан Влашки, а Христов остава в клуба като главен акционер и член на УС на клуба. След прекратяването на първенството от страна на БФС, заради пандемията от covid-19, старши треньорът на отбора Борислав Караматев напуска. На негово място е назначен бившият футболист на „Марица“ Николай Димитров – Ноко. 

През сезон 2020/2021 Марица завършва на 1-во място в Трета лига – Югоизточна група и печели промоция за Втора лига. През септември 2021 година се навършиха 100 години от основаването на „Марица“. 

През сезон 2021/2022 Марица завършва на 9-то място във Втора лига. Голмайсторът на отбора Мариян Тонев става реализатор №1 на групата с 19 попадения. 

Сезон 2022/2023 е успешен за „Марица“ в турнира за Купата на България, където тима достига 1/8 финал, отстранявайки последователно Левски-Раковски и елитния Хебър. На 1/8 финала пловдивчани срещат друг елитен тим - Арда. Двубоят завършва 1:1 след голове в края на второто продължение, но при дузпите "жълто-сините" нямаха късмет. През сезон 2022/23 "жълто-сините" подобравят класирането си и финишират на 7-та позиция.

Състав 2023/2024 
Към август 2023 г.

Сезони

Треньорски състав и екип за сезон 2023/2024: 
 Николай Димитров – старши треньор, UEFA лиценз „А“
 Кирил Андонов – помощник-треньор, UEFA лиценз „А“
 Йордан Влашки – администратор, президент на клуба, пом.треньор, UEFA лиценз „В“
 Стойчо Драмов - анализатор, UEFA лиценз „PRO“
 Илия Николов - играещ треньор на вратарите
 Димчо Беляков – директор на ДЮШ, UEFA лиценз „А“
 Асен Стефанов – домакин
 Жан Башев – рехабилитатор
 Георги Аспарухов - кинезитерапевт
 Християн Христов  – рехабилитатор, стажант
 Людмил Топалски – администратор на ветераните
 Александър Алексиев – изпълнителен директор
 Христо Христов – главен акционер

Треньори в ДЮШ на клуба за сезон 2023/2024: 
 Абип Конедарев, UEFA лиценз „С“ –  треньор на Марица U19, юноши старша възраст (2005/2006). Пом.треньори: Йордан Влашки и Мартин Газиев Състезава се в Зонална група U19 (2005/2006)
 Димчо Беляков, UEFA лиценз „А“ – треньор на Марица U17 - деца, набор 2008. Треньор на Марица U17 - деца, набор 2007. Директор на ДЮШ на „Марица“. Набор 2007 се състезава в Регионална група U17 (2006/2007). Набор 2008 се състезава в Зонална група U17 (2007/2008).
 Красимир Иванов, UEFA лиценз „А“ – треньор на деца, набор 2009 (Марица U15). Състезава се в Зонална група U15 (2009).
 Величко Величков, UEFA лиценз „С“ – треньор на деца, набор 2010 (U14). Състезава се в Зонална група U14 (2010).
 Абип Конедарев, UEFA лиценз „С“ – треньор на деца, набор 2011 (U13). 
 Красимир Иванов, UEFA лиценз „А“ – треньор на деца, набор 2012 (U12). 
 Кирил Андонов, UEFA лиценз „А“ – треньор на деца, набор 2013 (U11). 
 Иван Михайлов, UEFA лиценз „В“ – треньор на деца, набор 2014 (U10).
 Александър Николов, UEFA лиценз „А“ – треньор на деца, набор 2015/2016/2017 (U9, U8, U7).
 Йордан Влашки, UEFA лиценз „В“ – помощник треньор.
 Мартин Газиев – помощник треньор.
 Стилиян Георгиев – треньор на вратари
 Петър Начев – треньор на вратари

Известни футболисти

Източници

Външни препратки 
 Форум-Марица
 Официална Фейсбук страница
 ФК Марица - резултати Резултати от последните мачове на ФК Марица Пловдив

Марица
Обекти, наречени на Марица
Основани в България през 1921 година